CELEX: 62010CJ0263
Language: lt
Date: 2011-07-07
Title: 2011 m. liepos 7 d. Teisingumo Teismo (pirmoji kolegija) sprendimas.#Iulian Nisipeanu prieš Direcţia Generală a Finanţelor Publice Gorj ir kt..#Prašymas priimti prejudicinį sprendimą: Tribunalul Gorj - Rumunija.#Vidaus mokesčiai - SESV 110 straipsnis -Taršos mokestis, renkamas už pirmą kartą registruojamus automobilius.#Byla C-263/10.

2011 m. liepos 7 d. Teisingumo Teismo (pirmoji kolegija) sprendimas Nisipeanu prieš Direcţia Generală a Finanţelor Publice Gorj ir kt.
      (Byla C‑263/10)
      „Vidaus mokesčiai – SESV 110 straipsnis – Taršos mokestis, renkamas už pirmą kartą registruojamas variklines transporto priemones“
      1.                     Mokesčių nuostatos – Vidaus mokesčiai – Taršos mokestis, renkamas už pirmą kartą nacionalinėje teritorijoje registruojamas
            variklines transporto priemones – Mokestis, taikomas importuotoms naudotoms transporto priemonėms ir neturintis jokio analogo,
            taikomo nacionalinėje rinkoje esančioms tokio paties amžiaus ir nusidėvėjimo transporto priemonėms – Nepriimtinumas (SESV 110 straipsnis)
            (žr. 28 ir 29 punktus ir rezoliucinę dalį)
      2.                     Prejudiciniai klausimai – Aiškinimas – Aiškinamųjų sprendimų poveikis laiko atžvilgiu – Galiojimas atgaline data – Teisingumo
            Teismo nustatytas apribojimas – Sąlygos – Sprendimo finansinių pasekmių reikšmė su juo susijusiai valstybei narei – Nelemiamas
            kriterijus (SESV 110 straipsnis) (žr. 32–36 punktus)
      Dalykas
      
         Prašymas priimti prejudicinį sprendimą – 
               Tribunalul Gorj
                – Naudotų transporto priemonių, anksčiau įregistruotų kitoje valstybėje narėje, registracija – Aplinkosaugos mokestis už
                  pirmą kartą valstybėje narėje registruojamas variklines transporto priemones – „Pirmosios registracijos datos“ kriterijaus
                  kvalifikavimas – Nacionalinės teisės aktų atitiktis SESV 110 straipsniui – Tam tikrų kategorijų transporto priemonių atleidimo
                  nuo mokesčio galiojimas –Principo „teršėjas moka“ galimas taikymas.
               
            Rezoliucinė dalis
      SESV 110 straipsnis turi būti aiškinamas taip, kad juo valstybei narei draudžiama įvesti aplinkos taršos mokestį už pirmą
         kartą šioje valstybėje narėje registruojamas variklines transporto priemones, jei ši mokestinė priemonė yra tokia, kad ja
         atgrasoma nuo kitose valstybėse narėse pirktų naudotų transporto priemonių eksploatavimo šioje valstybėje narėje, tačiau neatgrasoma
         nuo tokio paties amžiaus ir nusidėvėjimo transporto priemonių pirkimo nacionalinėje rinkoje.